Blubenda pito

La blubenda pitoOrnitologia taksonomio. () estas unutipa birdospecio el la familio de pitedoj. Ĝi estas endemia de la insulo Borneo.

Taksonomio
Laŭ AviListAviList v2025, konsultita la 27-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Erythropitta Bonaparte, CLJL, 1854
Erythropitta arquata (Gould, J, 1871) - blubenda pito

Etimologio
La scienca genra nomo Erythropitta estas vortokunfando de la antikva greka ἐρυθρός (erutros = ruĝa) kun la genro Pitta (pito), kiu estas latina transskribo fare de Vieillot de telugua nomo signifanta "birdeto"Birds of the World, Blue-banded Pitta.. Efektive, tiuj pitoj havas ruĝajn subajn partojn.

La specia epiteto arquata venas el latino, arquātus aŭ arcŭātus (= arkoforma), pro la blua arko kiu ornamas ĝian bruston.

Aspekto
Tiu ĉi birdo havas helbrunan kapon kun helbluaj pintoj en plumrando de nuko. La beko estas malhelgriza ĝis nigreca, kun iom hokoforma pinto en la supra makzelo. La irisoj estas grizecaj. La mentono estas iom skvameca fine en rimarkinda brilblua rando en supra brusto, kio nomigas la specion kaj en ordinara kaj en scienca nomoj. La malsupraj partoj estas tre brilruĝaj. La supraj partoj estas ardezbluaj. La piedoj estas grizaj.

Disvastiĝo kaj habitato
La blubenda pito troviĝas en la insulo Borneo, en la ŝtatoj Malajzio, Brunejo kaj Indonezio. Ĝi vivas en subtropikaj kaj tropikaj humidaj arbaroj, de 150 m ĝis 1500 m.

Referencoj

Kategorio:Pitedoj
Kategorio:Paseroformaj
Kategorio:Birdoj de Sud-Orienta Azio